แฟนกินยาคุมฉุกเฉินเมื่อวันที่25ครับ มีประจำเดือนวันที่10 วันที่31มีเลือดออกมาเยอะเหมือนประจำเดือนปกติครับซึ่งก่อนหน้านั้นมีอาการเหมือนจะมีประจำเดือนปกติอย่างมีตกขาวครับ ประจำเดือนแฟนผมมาไม่สม่ำเสมอ เคยมีเดือนที่ประจำเดือนมาห่างกันไม่ถึง20วันก็มีครับ อยากทราบว่าเลือดที่ออกมามีสิทธิ์เป็นประจำเดือนที่มาเร็วเพราะยาคุมฉุกเฉินได้มั้ยครับ
สวัสดีค่ะ ยาคุมฉุกเฉินนั้นเป็นยาคุมที่ประกอบด้วยฮอร์โมนเพศในขนาดสูงกินเข้าไปคราวเดียว จึงอาจมีผลข้างเคียงเช่นเลือดออกผิดปกติทางช่องคลอดตามมาได้ประมาณ 1-2 สัปดาห์หลังจากนั้นค่ะดังนั้นเรื่องเลือดที่ออกมาก่อนกำหนดจะเป็นประจำเดือนนั้น อาจเป็นเลือดออกผิดปกติทางช่องคลอดจากผลข้างเคียงของยาคุมฉุกเฉินได้เช่นกัน หรือเป็นสาเหตุอื่นๆเช่นการติดเชื้อหรือมีเนื้องอกในอวัยวะสืบพันธุ์ หรือเปนภาวะแทรกซ้อนจากการตั้งครรภ์แนะนำซื้อชุดตรวจครรภ์ทางปัสสาวะมาตรวจเองเบื้องต้นอีกครั้ง ให้ผลบวกได้ประมาณ 2-3 สัปดาห์หลังมีเพศสัมพันธ์ หากไม่แน่ใจผล ให้ไปยืนยันผลได้ที่รพ.อีกครั้ง และเพศสัมพันธ์ครั้งต่อไป ควรใส่ถุงยางอนามัย หรือกินยาคุมแบบแผงรายเดือนป้องกันไว้ก่อนจะดีกว่าค่ะ